لبزانک ءَپرچه نگد به بیت
(مولابخش رئیسی)(
(اولی بهر)
لبزانک چه وتی ودی بیگ ءِبنگیجی روچاں بگر تا مروچی نگد ءِچمدار بیتگ ، لبزانک ءِ آدینک نگد انت ، ابید نگد کاری ءَلبزانک نا سرجم انت . نگدءِبازیں تهر است انت ، هر یکے چه اے تهراں وت ءَگستائیں پجارے است ، اے نگد هیال ساچیں نگد به بیت یا تب زانتی نگد به بیت یا گوستانکی ) تاریخی ( نگدے ، اے نگداں هریکے ءَوت ءَجتاهیں پجارے هست ، وت ءَجتاهیں رهبندے است . منی جهد همیش انت هر بهرے ءِته ءَیک نگدے ءِباندات ءَگپ به جناں .
۱_بلوچی لبزانک ءُنگد
بلوچی لبزانک ءِته ءَنگد کاری نه بیتگ ، نه هست انت ، نگد نبیسگ بیگ ءَانت ، بلے نگد نه انت . زانشی رهبندانی سرا نگد نه بیگ ءَانت .درور : ملا فاضل چینچو نگد بیتگ ؟ انگت ملا فاضل ءِبازیں لچهے ریس پریس نه بیتگ ، اے یا مئی بے سوادی ءَماں بلوچی زبان ءِباندات ءَپیش دارایت یا ایش انت ما اے کارءِبستار ءَپه لبزانک ءَنزانیں ، هر دوئیں دروشماں مئی نزوری ءُنزانتکاری ءَپدٌر کنت .
بلوچی لبزانک ءَنزوریں نگد است آ هم هندی ءُدمگی نگد انت ، هردمگ ءِنگدکار وتی دمگ ءِنبشتگ کار ءَنگد کنت ، یا وتی سنگت ءَنگد کنت ، دگه ندکارے ستر شر به بیت بِه نگد کنگ نه بیت ، همے هاترا بلوچی لبزانک ءَانگت شریں آزمانک نبیسے نیست ، شریں گدار نبیس نیست .
) روان انت (
لبزانک ءَپرچه نگد به بیت
)دومی بهر (
مولابخش رئیسی
انچوش من گوشگ ءَاتاں بلوچی لبزانک ءَیا نگد نیست ، اگاں به بیت ، آپریچی نگد ے ، بزاں هر کس وتی آپریچ ءِندکار، لچه کار ، آزمانکار یا گدار نبیس ءَنگد کنت .
اے تک ءَ)نگد پهنات ءَ( همینچک نگد نبیسگ ، بیگ ءَانت ، یا نگد نه انت یا سک نزورانت .
یک روچے من سید هاشمی ءِمزنیں منوگر ءُمرید ے ءَجست کت : واجه انچوش که گوشگ بیت ءُمن اشکتگ ، تو مئی ریچ )Time( ءِمستریں سید زانت ےْ.. کمے پگر کنگ ءَپد گوشت ےْمن نزاناں بلکیں ، من درائینت : واجه انچوش انت مئی دهرءِتو مستریں سید زانت ےْبلے من ءَجستے است انت ، اگاں منی پسه ءَبدےْتئی منت وار باں . گوشت ےْبگوش : واجه تو سید ءِجند ءُآئی ءِازم ءِباندات ءَچینچو نبشتگ کتگ ؟ ، سکیں جهلیں پگرے ءَکپت ، بے توار بیت ، پسه اے نیست ات ےْدراهیں بلوچی لبزانک انچوش انت ، چیزے ءِسرا کش .
اسلم دوستین ءِگدار سوتکال یک شریں گدارے ، تهنا گدارے که گدار ءِوڑءَانت ، اے گدارءِباندات ءَچینچو نبیسگ بیتگ ؟ ، باز کم نبیسگ بیتگ . یا وَما نزانیں یا نگد کنگ ءِتهمبلیں نیست . هر کس ءَگندیں نبشتگ رهبند ٹا هینگ ءِرندا کپتگ ، باور کن ات مئی لبزانک ءُندکار نادراه انت .
۲_ نگد چی ے ؟
نگد ءِبزانت ماں وڑ وڑیں یک شل ءُیک رنگ نه انت ک، ماتیو آرنلد ) Mathew Arnold( گوش ایت : یک ساچشتے ءِریس ءُپریس کنگ ءُآئی ءِبستارءِگیشینگ انت ، آئی ءِشر ءُهرابیانی گیشینگ انت .
منی جند ءِهیال گند ءِباندات ءَایش انت که ; یک ساچشتے ءِتهاریں پهناتاں رژنا کنگ ءَنگد گوش انت .
عبدالحسین زرین کوب ” وتی کتاب ” نقد ادبی ” ءِته ءَنگد ءِباندات ءَهیالاں اے رنگ ءَدرنگاز کنت : نگد ءِکاراں چه یکے ایش انت ، نوک باهنداں سر سوج به کنت ، آیاں ) نوک باهنداں ( مادنیں راهے ءَسر به کنت . لبزانکی نگد هاترا دگه بزانتے هست انت که اِے بزانتاں شاهیگان ترانت ، آ چوش انت که ; لبزانکی ساچشتانی زانگ ءُتپاسگ انت ، بزاں اگاں تو ساچشتے ءِباندات ءَگپ به جنت آ ساچشت ءَ شری ءَبزانت .
پر چه لبزانک ءّنگد به بیت
) سیمی بهر (
مولابخش رئیسی
نگد ءِباندات ءّمن گوشگ ءّاتاں ، یک ساچشتے ءِکش ءُمرز کنگ ءّگوش انت . شری ءُهرابیانی پٌدر کنگ انت.
۳_ لبزانک چی ے ؟
سر جمیں ساچشتانے نبیسگ بیتگ انت ، شربں لیکه ءُهیال ماں آیانی ته ءّاست ، یک دابے لبزانک گوشگ بنت .
وهد ءُزمانگاں مهلوکے که نیگراهی کاراں دزگٹ بیتگ انت چوشگه پنڈت یا کلیسا ءِپادری به بیت البت پیش چه اسلام ءِگپ ءّیاں ، همے نیگراهی مردمانی کار ، لبزانک ببتگ . چوش به گوشاں وهد ءُ زمانگاں دراهیں راجانی نیام ءّتهنا لچه ، لبزانک گوشگ بیتگ . وهد ءِیونان ءِهم تهنا لچه اش لبزانک گوشتگ ، تازیانی گور ا هم لبزانک ءِدروشم تهنا لچه بیتگ . تازیانی هیال ءّندکار هما مردم بیتگ که آئی ءّدگه جاهے ءّ، دگه هند ے ءّبرتگ ءُسر کتگ . لبزانک تهنا لچه ءِباندات ءِلیکه آں یاد گنگ ءُلچه جند ءِپشت یاد کنگ ءّلبزانک اش گوشتگ ، مروچاں لبزانک ءِبزانت بدل بیتگ انت ، ردانک هم چه پیسرا شا هیگان تر بیتگ ، همے داب ءّمروچیگیں لبزانک : لچه ءُردانک ءِباندات ءّسرپدی ءّگوش انت